ร่างกายคนปกติสามารถเผาผลาญแอลกอฮอล์ได้สูงสุดประมาณไม่เกินวันละกี่ มก.
a.  150-160 มก
b.  150-170 มก
c.  160-180 มก
d.  160-200 มก
คำตอบที่ถูกต้องคือ c.  เนื่องจาก แอลกอฮอล์เป็นสารที่ได้จากการเปลี่ยนแปลงของแป้งหรือน้ำตาลโดยจุลินทรีย์ เป็นสารที่สามารถเกิดขึ้นเองโดยธรรมชาติ มนุษย์ได้ค้นพบสารแอลกอฮอล์และได้นำมาใช้เป็นเครื่องดื่มมีการบันทึกไว้มากกว่า 3000 ปีแล้ว 

แอลกอฮอล์เป็นเครื่องดื่มซึ่งทำให้เกิดความสนุกสนาน ครึกครื้น แต่ทำให้สติสัมปชัญญะลดลง ตลอดจนแอลกอฮอล์มีผลเสียต่อร่างกาย ผลเสียของแอลกอฮอล์เป็นที่ทราบกันดีและได้ถูกบัญญัติไว้ในศีล 5 ตั้งแต่ในสมัยพุทธกาลว่าการดื่มแอลกอฮอล์ทำให้เกิดผลเสียต่อการดำรงชีวิต 

การเผาผลาญแอลกอฮอล์ในร่างกาย คนปกติสามารถเผาผลาญแอลกอฮอล์ได้สูงสุดประมาณไม่เกินวันละ 160-180 มก การเผาผลาญแอลกอฮอล์นั้นจะเกิดขึ้นที่เซลล์ตับเป็นหลักโดยผ่านกระบวนการเผาผลาญแอลกอฮอล์ซึ่งประกอบด้วย 3 กระบวนการหลัก คือ 

1 กระบวนการ alcoholic dehydrogenase pathway ADH ซึ่งเกิดขึ้นที่บริเวณ cytozome ของเซลล์ตับ 
2 กระบวนการ microzomal ethanol oxidizing system MEOS ซึ่งเกิดขึ้นที่ใน endoplasmic reticulum ของตับ 
3 กระบวนการ catalase ซึ่งอยู่ที่ peroxizome ของเซลล์ตับ

ทั้ง 3 กระบวนการนี้จะสร้างสาร acetaldehyde ซึ่งเป็นสารพิษและจะมีผลเสียเกิดขึ้นต่อร่างกาย กระบวนการ alcoholic dehydrogenase เกิดขึ้นตั้งแต่ในกระเพาะอาหาร โดยอาศัย gastric ADH จะทำการเปลี่ยนแอลกอฮอล์ในช่วง first pass metabolism ยาบางชนิด เช่น แอสไพริน และ H2 blocker จะยับยั้งการทำงานของเอนไซม์ ADH ที่เยื่อบุกระเพาะได้ จึงทำให้การเผาผลาญแอลกอฮอล์ที่เยื่อบุผนังกระเพาะลดลง 

นอกจากนี้ยังพบว่าเพศหญิงโดยเฉพาะอย่างยิ่งที่อยู่ในวัยที่มีประจำเดือนจะมี gastric alcoholic dehydrogenase น้อยกว่าเพศชาย อันเป็นเหตุผลหนึ่งซึ่งทำให้แอลกอฮอล์ถูกดูดซึมเข้าสู่ตับได้ง่ายขึ้นในเพศหญิง มีผลทำให้อุบัติการณ์ของการเกิดโรคตับที่เกิดจากการดื่มแอลกอฮอล์ในผู้หญิงสูงกว่าผู้ชาย
อายุรศาสตร์ (อายุรศาสตร์) - Internal Medicine